**Препис – извлечение!**

Р Е Ш Е Н И Е № 261

15.06.2021 г.

/ Протокол № 22 /

**ОТНОСНО:** Предложение с вносител Кмета на Община Гурково с вх. № ОС – 144/10.06.2021 г. – **издаване на запис на заповед от община Гурково в полза на ДФ „Земеделие”, обезпечаващ авансово плащане** по договор за предоставяне на безвъзмездна финансова помощ **BG06RDNP001-19.134-0005-C01 от 26.08.2020г**. по приоритетна ос Подкрепа за местно развитие по LEADER (ВОМР — водено от общностите местно развитие) процедура BG06RDNP001-19.134 МИГ - Мъглиж, Казанлък, Гурково, Подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020) **за Проект "РЕМОНТ И РЕКОНСТРУКЦИЯ на НЧ "Войвода Генчо Къргов - 1920", гр. Гурково, Община Гурково** и ДФ „Земеделие”

**МОТИВИ:** Във връзка с обявен прием от Държавен фонд „Земеделие“, Разплащателна агенция, по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие”, процедура № BG06RDNP001-19.134 – МИГ –Мъглиж, Казанлък, Гурково от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони, община Гурково подаде проектно предложение за проект: „Ремонт и реконструкция на НЧ „Войвода Генчо Къргов-1920” гр. Гурково”, което проектно предложение бе одобрено от Управляващия орган и се подписа договор за безвъзмездна финансова помощ №BG06RDNP001-19.134-0005-C01/26.08.2020 г.,сключен между НЧ „Войвода Генчо Къргов – 1920 г.” гр. Гурково и ДФ „Земеделие”. Осигурената безвъзмездна финансова подкрепа по горецитирания проект възлиза на **268636,20 лева без ДДС** съгласно Анекс № BG06RDNP001-19.134-0005-С02 от 29.04.2021 г. към договор № BG06RDNP001-19.134-0005-С01 от 26.08.2020 г. С тези средства ще се ремонтира покрива на читалището, който е силно амортизиран.

За спазване на процедурните правила, уредени чрез разпоредбите на Наредба № 22 от 2015 година за прилагане на подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие” процедура № BG06RDNP001-19.134 – МИГ –Мъглиж, Казанлък, Гурково от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони, община Гурково следва да подаде заявка за авансово плащане, равняващо се на 50 % /петдесет/ процента от стойността на одобрената безвъзмездна подкрепа, или **134318,10 лв. ( сто тридесет и четири хиляди триста и осемнадесет лева и десет ст. )** за обезпечаване на 100 % от заявения размер на авансово плащане по договор за предоставяне на безвъзмездна финансова помощ №BG06RDNP001-19.134-0005-C01/26.08.2020 г. и Анекс № BG06RDNP001-19.134-0005-С02 от 29.04.2021 г.

На основание чл. 21, ал. 1, т.10 от ЗМСМА чл.81 ал.4 т.2 от Наредба № 22 от 14 декември 2015 год., изм. и доп. 25.08.2017 г. на Министерството на земеделието и храните и чл. 3, ал. 1 от Договор за предоставяне на безвъзмездна финансова помощ BG06RDNP001-19.134-0005-C01/26.08.2020 г., по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие”, процедура № BG06RDNP001-19.134 – МИГ – Мъглиж, Казанлък, Гурково от Програмата за развитие на селските райони 2014-2020 година, съфинансирана от европейския земеделски фонд за развитие на селските райони за проект: „Ремонт и реконструкция на НЧ „Войвода Генчо Къргов-1920” гр. Гурково” и във връзка с гореизложеното, Общински съвет - Гурково

Р Е Ш И:

**1. Упълномощава** Мариан \*\*\*\*\* Цонев с ЕГН \*\*\*\*\*\*\*\*, лична карта № \*\*\*\*\*\*\*\*\*\*, издадена на \*\*\*\*\*\* год. от МВР – гр. \*\*\*\*\* с постоянен адрес: гр. Гурково, ул. „Раковска“ № \*\*, в качеството си на Кмет на Община Гурково **да подпише Запис на заповед, без протест и без разноски, платима на предявяване в полза на ДФ „Земеделие” в размер** 134318,10 лв. ( сто тридесет и четири хиляди триста и осемнадесет лева и десет ст. ) **за обезпечаване на 100 % от заявения размер на авансово плащане по договор за предоставяне на безвъзмездна финансова помощ №BG06RDNP001-19.134-0005-C01/26.08.2020 г. и Анекс № BG06RDNP001-19.134-0005-С02 от 29.04.2021 г. по** приоритетна ос Подкрепа за местно развитие по LEADER (ВОМР — водено от общностите местно развитие) процедура BG06RDNP001-19.134 МИГ - Мъглиж, Казанлък, Гурково, Подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020)**за Проект "РЕМОНТ И РЕКОНСТРУКЦИЯ на НЧ "Войвода Генчо Къргов - 1920", гр. Гурково, Община Гурково**и ДФ „Земеделие”

**2.**Възлага на кмета на община Гурково да подготви необходимите документи за получаване на авансовото плащане по договор № BG06RDNP001-19.134-0005-C01/26.08.2020 г. и Анекс № BG06RDNP001-19.134-0005-С02 от 29.04.2021 г., и да ги представи пред ДФ „Земеделие”.“

**3.** Допуска предварително изпълнение на решението, съгласно чл.60, ал.1 от

[Административно-процесуалния кодекс](https://www.lex.bg/laws/ldoc/2135521015)

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 262

15.06.2021 г.

/ Протокол № 22 /

**ОТНОСНО:** Предложение с вносител Кмета на Община Гурково с вх. № ОС – 143/10.06.2021 г. - упълномощаване на представителя на Община Гурково за участие и гласуване по точките от дневния ред на извънредно общо събрание на акционерите на УМБАЛ „ Проф. д-р Стоян Киркович“ АД гр. Стара Загора, насрочено за 07.07.2021 г.

**МОТИВИ:** В Община Гурково е получено писмо с вх.№ К-1932/31.05.2021г. от Изпълнителния директор на УМБАЛ „Проф. Д-р Стоян Киркович“ АД проф. Йовчо Йовчев, придружено с покана за свикване на извънредно общо събрание на акционерите , което ще се проведе на 07.07.2021 г. от 11.00 часа в гр.Стара Загора, ул.“Ген.Столетов“ № 2 - заседателна зала. При липса на кворум, на основание чл. 227 от ТЗ, Общото събрание ще се проведе на 21.07.2021 г. от 11,00 на същото място и при същия дневен ред и ще се счита за редовно, независимо от представлявания на него капитал. Поканата е получена в Община Гурково в срока определен в чл. 223, ал. 5 от ТЗ. Съгласно чл.226 от ТЗ, представителя на Община Гурково в извънредното общо събрание на акционерите на УМБАЛ „Проф. Д-р Стоян Киркович“ АД гр.Стара Загора трябва да бъде писмено упълномощен от Общински съвет, относно гласуването по точките от дневния ред.

На основание чл.21, ал.1, т.23 от ЗМСМА, във връзка с чл.9 и чл.17 от [Наредбата за реда на учредяване на търговски дружества и упражняване на правата на собственост на общината в търговските дружества](http://gurkovo.bg/cms/user/pages/206/JfYYkSg.doc) и гореизложеното, Общински съвет – Гурково

Р Е Ш И:

Общински съвет упълномощава Тотка \*\*\*\*\*\*\*\* Петкова – Заместник-кмет „Хуманитарни дейности“ в Община Гурково, **да представлява Община Гурково,** в качеството и на акционер в Извънредното общо събрание на акционерите на УМБАЛ „Проф. д-р Стоян Киркович“ АД, ЕИК 123535874, което ще се проведе на 07.07.2021 г. от 11.00 часа, в гр.Стара Загора, ул.“Ген.Столетов“ № 2 - заседателна зала, а при липса на кворум на 21.07.2021 г. от 11.00 часа на същото място, при същия дневен ред и дава предварително съгласие да гласува по точките в дневния ред, както следва:

1.Доклад на съвета на директорите за дейността на дружеството за 2020 г.,заверен от регистриран одитор

**проект на Решение:** Общото събрание на акционерите приема Доклада на съвета на директорите за дейността на дружеството за 2020 г.,

**Да гласува : ЗА**

2. Одобряване на годишния финансов отчет на дружеството за 2020 г., заверен от регистриран одитор

**проект на Решение**: Общото събрание на акционерите одобрява на годишния финансов отчет на дружеството за 2020 г., заверен от регистрирания одитор

**Да гласува : ЗА**

3. Приемане на консолидирания доклад за дейността за 2020 год.

**проект на Решение**: Общото събрание на акционерите приема консолидирания доклад за дейността за 2020 год. ,заверен от регистрирания одитор

**Да гласува : ЗА**

4. Одобряване на консолидиран годишен финансов отчет за 2020 год., заверен от регистриран одитор **проект на Решение:** Общото събрание на акционерите приема консолидирания годишен финансов отчет за 2020 г., заверен от регистрирания одитор

**Да гласува : ЗА**

5.Разпределение на печалбата на дружеството за 2020 год.

**Проект на Решение:** Общото събрание на акционерите разпределя реализираната печалба за 2020 год. в общ размер на 5666 хил.лв., както следва10 % от печалбата да бъде отнесена във фонд „ Резервен“ в размер на 567 хил.лв., а останалата част 5099 хил.лв. да бъдат покрити загуби от минали отчетни периоди при спазване изискванията на чл.91 от Закона за държавния бюджет на РБългария за 2021 г.

**Да гласува : ЗА**

6.Освобождаване от отговорност на членовете на съвета на директорите за дейността им през 2020 год.

**Проект на Решение:** Общото събрание на акционерите освобождава от отговорност членовете на съвета на директорите за дейността им през 2020 год.

**Да гласува : ЗА**

7.Избор на регистриран одитор

**Проект на Решение:** Общото събрание на акционерите избира и назначава –регистриран одитор за 2021 г. класираният на първо място участник „ Паскалеви Одит Консулт“ - ООД

**Да гласува : ЗА**

8.Промяна в състав на директорите

**Проект на Решение:** Общото събрание на акционерите приема предложената промяна в състава на съвета на директорите чрез освобождаване на настоящия съвет в състав: проф. Йовчо Петков Йовчев, Иван Тодоров Въшин,Филка Николова Симеонова и избира нов тричленен съвет на директорите в състав: проф. Йовчо Петков Йовчев, Ирена Благоева Миланова и Филка Николова Симеонова.

**Да гласува : ЗА**

9.Определяне мандата на новоизбрания съвет на директорите

**Проект на Решение:** Общото събрание на акционерите определя тригодишен мандат на новоизбрания съвет на директорите

**Да гласува : ЗА**

10.Вземане на решение за увеличаване капитала на дружеството със сумата от 660 000,00 лв.във връзка с предоставени от Министерство на здравеопазването по договор № РД-12-251/11.12.2019 год. за „ Ремонт и обзавеждане на психиатрично отделение“ в УМБАЛ „Проф. Д-р Стоян Киркович“ АД – в размер на 80 000,00 лв. и по договор № РД-12-275/16.12.2019 г. за „ Ремонт и преустройство на отделение по Хемодиализа – приземен етаж бл.“В“ Терапевтичен блок – Първи етап“ в УМБАЛ „Проф. Д-р Стоян Киркович“ АД – в размер на 580 000,00 лв.

**Проект на Решение:** Общото събрание на акционерите увеличава капитала на дружеството със сумата от 660 000,00 лв.във връзка с предоставени от Министерство на здравеопазването по договор № РД-12-251/11.12.2019 год. за „ Ремонт и обзавеждане на психиатрично отделение“ в УМБАЛ „Проф. Д-р Стоян Киркович“ АД – в размер на 80 000,00 лв. и по договор № РД-12-275/16.12.2019 г. за „ Ремонт и преустройство на отделение по Хемодиализа – приземен етаж бл.“В“ Терапевтичен блок – Първи етап“ в УМБАЛ „Проф. Д-р Стоян Киркович“ АД – в размер на 580 000,00 лв.чрез записване на 66 000 броя поименни акции с номинал десет лева в полза на държавата.

**Да гласува : ЗА**

11.Промяна в Устава на дружеството

**Проект на Решение:** Общото събрание на акционерите приема предложената промяна в Устава на дружеството, във връзка с решението по т.10 от дневния ред

**Да гласува : ЗА**

12.Приемане на Бизнес Програмата за средносрочните цели и планирани резултати за периода 2021-2023 г. на УМБАЛ „Проф. Д-р Стоян Киркович“ АД

**Проект на Решение:** Общото събрание на акционерите приема предложената Бизнес Програма за средносрочните цели и планирани резултати за периода 2021-2023 г. на УМБАЛ „Проф. Д-р Стоян Киркович“ АД

**Да гласува : ЗА**

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 263

15.06.2021 г.

/ Протокол № 22 /

**ОТНОСНО:** Предложение с вносител Кмета на Община Гурково с вх. № ОС – 142/10.06.2021 г. - приемане на отчет за изпълнение на „Програма за овладяване на популацията на безстопанствените кучета на територията на община Гурково 2017 - 2020 година” за 2020 г.

**МОТИВИ:** С Решение № 291/29.06.2017 г. на Общински съвет – Гурково е приета Програмата за овладяване популацията на безстопанствените кучета на територията на Община Гурково за периода 2017 – 2020 г., като същата е изготвена на основание чл.40, ал.3 от Закона за защита на животните и разработена в съответствие с изискванията на Закона за ветеринарномедицинската дейност и Закона за местните данъци и такси, и е с период на действие 2017 – 2020 г.

Целта на програмата е постепенно да се намали броя на безстопанствените кучета на територията на община Гурково до количества, гарантиращи безопасността и здравето на хората. Намаляване до минимум рисковите от разпространение на зоонози (заболявания, които се предават от животните на хората). Завишаване контрола върху отглеждането на домашните кучета и тяхното възпроизвеждане.

Общината изпълнява своите задължения по програмата чрез сключен договор за обработка/кастрация, обезпаразитяване, маркиране и ваксиниране/

На основание чл.21, ал.1, т.24 от Закона за местното самоуправление и местната администрация и във връзка с гореизложеното, Общински съвет - Гурково

Р Е Ш И:

1. Приема отчет за изпълнение на „Програма за овладяване на популацията на безстопанствените кучета на територията на община Гурково 2017 - 2020 година” за 2020 г.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 264

15.06.2021 г.

/ Протокол № 22 /

**ОТНОСНО:** Предложение с вносител Председателя на ОбС – Гурково с вх. № ОС – 145/14.06.2021 г. - приемане на Правилник за отмяна на Правилник за организацията и дейността на съвета по наркотични вещества-Гурково

**МОТИВИ:** С решение **№** 97 от 27.07.2004 г. на Общински съвет – Гурково е приет Правилник за организацията и дейността на съвета по наркотични вещества-Гурково, с който е създаден Съвет по наркотичните вещества, като консултативен орган към Община Гурково. Правното основание за приемането на този правилник е бил съществуващия към него момент чл.15 от Закон за контрол на наркотичните вещества и прекурсорите /ЗКНВП/ публ.ДВ бр.30/1999 г. и чл.15 от Правилник за организацията и дейността на Националния съвет по наркотичните вещества/ДВ бр.8/2001г./. През 2011г. чл.15 от ЗКНВП е изменен изцяло, като се регламентира общински съвети по наркотични вещества и превантивно информационни центрове към тях да се създадат само в общините, които са административни центрове на областите. С ал.5 от този текст на закона се дава възможност общинските съвети на общините, които не са административни центрове на области да създават комисии по наркотичните вещества по тяхна преценка, като тези комисии да се финансират от общинските бюджети със собствени средства.

При създадена такава комисия от Общинския съвет, регламентация за нейната работа се намира в чл.23, ал.2 [**от Правилника за организацията и дейността на Националния съвет по наркотичните вещества**](javascript:%20NavigateDocument('ПР_2001_393169');) /ПОДНСНВ/ и изисква приемане на правила за работата и. Съществуването на Правилника в този си вид нарушава принципа за необходимост, прокламиран в Закона за нормативните актове /ЗНА/ и затова е необходимо приемането на решение за неговата отмяна.

С отмяната на действащ нормативен административен акт, издаден от Общински съвет – Гурково ще се прекрати неговото действие по регулиране на местни обществени отношения, предвид на това, че тази регулация е в противоречие с регламентацията им в нормативен акт от по-висока степен. С отмяната също така се дава възможност тези отношения на ниво Община Гурково да се уредят в съответствия с настъпилите изменения в нормативната уредба на РБългария.

В конкретния случай не са необходими финансови средства от бюджета на Община Гурково свързани с издаването на цитирания по- горе проект за подзаконов нормативен акт. Очакваните резултати са свързани с привеждане в съответствие на съществуващ нормативен административен акт приет от Общински съвет - Гурково с нормативните актове от по-висока степен и даване възможност за приемане на нов съгласно изискванията и условията в тях. Също така предлаганият Проект на Правилник за отмяна на Правилник за организацията и дейността на Консултативния съвет по наркотични вещества - Гурково е в съответствие с Европейската Харта за местно самоуправление. За предлагания за приемане Проект на Правилник за отмяна на Правилник за организацията и дейността на Консултативния съвет по наркотични вещества-Гурково са спазени изискванията на процедурата в чл.15, чл.26 , чл.28 от ЗНА, чл. 76, ал. 3 и чл. 79 АПК и с правното основание чл.15 ал.5 от ЗКНВП и чл.23 от ПОДНСНВ във вр.с чл. 21 ал. 2 от ЗМСМА. От наличната справка за дадената възможност за даване на предложения становища и други от граждани, държавни институции, неправителствени организации и други се вижда, че такива не са постъпили в определения срок за това в деловодството на Общински съвет –Гурково.

На основание чл.21, ал.1, т.23, във връзка с чл.21, ал.2 от Закона за местното самоуправление и местната администрация и във връзка с гореизложеното, Общински съвет - Гурково

Р Е Ш И:

**1.** Приема Правилник за отмяна на Правилник за организацията и дейността на съвета по наркотични вещества-Гурково (Приет с решение № 97 / 27.07.2004 г. на Общински съвет – Гурково) със следното съдържание:

**Правилник за отмяна на Правилник за организацията и дейността на съвета по наркотични вещества-Гурково**

**§1.** Отменя Правилник за организацията и дейността на съвета по наркотичните вещества-Гурково.

**§ 2**.Отмяната е приета с Решение № 264 от 15.06.2021 г. по Протокол № 22 на ОбС – Гурково.

ЗАКЛЮЧИТЕЛНА РАЗПОРЕДБА.

§3.Правилникът влиза в сила от деня на обнародването му.

**2.** Предлага на Kмета на Община Гурково да направи съответния анализ свързан с необходимостта от създаването на Комисия по наркотични вещества на територията на общината и при наличието на предпоставки за създаването на такава, да предприеме съответните действия .

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**